
KLASA: 008-02/26-01/01

Donja Stubica, 28. kolovoza 2026.

	IZVJEŠĆE O PROVEDENOM SAVJETOVANJU
SA ZAINTERESIRANOM JAVNOŠĆU

	Naziv dokumenta
	
Prijedlog Pravilnika o provedbi postupaka jednostavne nabave


	Stvaratelj dokumenta, tijelo koje provodi savjetovanje
	Osnovna škola Donja Stubica


	Razlozi za donošenje akta i ciljevi koji se njime žele postići uz sažetak ključnih pitanja
	Pravilnik o provedbi postupaka jednostavne nabave Osnovne škole Donja Stubica donosi se radi potrebe usklađivanja s Izmjenama i dopunama Zakona o javnoj nabavi („Narodne novine“, broj 48/26.), kao i radi prilagodbe postupaka jednostavne nabave novim funkcionalnostima Elektroničkog oglasnika javne nabave Republike Hrvatske (skraćeno: EOJN RH).
Zakonom o izmjenama i dopunama Zakona o javnoj nabavi („Narodne novine“, broj 48/26.) koji je stupio na snagu 16. svibnja 2026. godine uvedene su značajne izmjene, vezane uz postupke jednostavne nabave proizašle prvenstveno iz razloga usklađenja s direktivama Europske unije iz područja javne nabave, digitalizacije i modernizacije postupaka nabave kao i jačanja antikoruptivnih učinaka.
Pravna osnova za donošenje nacrta Pravilnika o provedbi postupaka jednostavne nabave sadržana je u članku 86. stavku 3. Zakona o izmjenama i dopunama Zakona o javnoj nabavi („Narodne novine“, broj 48/26.) kojim je naručiteljima ostavljen rok od tri mjeseca od dana stupanja na snagu Zakona o javnoj nabavi da usklade opće akte kojima se uređuju pravila, uvjeti i postupci jednostavne nabave te planove nabave s odredbama Zakona o javnoj nabavi.
Ciljevi donošenja Pravilnika:
Cilj donošenja Pravilnika je osigurati transparentno, učinkovito i ekonomično trošenje financijskih sredstava škole, poštivanje načela jednakog tretiranja gospodarskih subjekata i tržišnog natjecanja te jasno definirati postupke, ovlasti i odgovornosti sudionika u provedbi jednostavne nabave vodeći računa:
 a) o poštivanju načela javne nabave iz članka 4. Zakona o javnoj nabavi i sprječavanju, prepoznavanju i uklanjanju sukoba interesa sukladno odredbama članaka 75. do 83. Zakona o javnoj nabavi,
 b) o osiguranju pravne zaštite gospodarskim subjektima, i to putem prigovora čelniku tijela odnosno odgovornoj osobi naručitelja za nabave čija je procijenjena vrijednost veća od 15.000,00 EUR (bez PDV-a),
c) o pravilima primjene elektroničkih sredstava komunikacije i objavljivanja putem modula u Elektroničkom oglasniku javne nabave Republike Hrvatske (modul EOJN RH).

	Objava dokumenata za savjetovanje 


	Objava na internetskim stranicama Osnovne škole Donja Stubica.
https://osnovna-skola-donja-stubica.hr
https://osnovna-skola-donja-stubica.hr/wp/category/pravni-poslovi/savjetovanja-sa-zainteresiranom-javnoscu/

	Razdoblje provedbe savjetovanja
	Internetsko savjetovanje s javnošću provedeno je u razdoblju od 17. 8. 2026. godine do 27. 8. 2026. godine.

	Predstavnici zainteresirane javnosti koji su dostavili svoja očitovanja
	Nije bilo dostavljenih očitovanja.

	Troškovi provedenog savjetovanja
	Provedba javnog savjetovanja nije iziskivala dodatne financijske troškove.

